Document ID: 32005D0886

ODLOČBA KOMISIJE
z dne 9. decembra 2005
o oprostitvi Cipra in Malte obveznosti uporabe Direktive Sveta 2002/54/ES o trženju semena pese
(notificirano pod dokumentarno številko K(2005) 4756)
(Besedili v grškem in malteškem jeziku sta edini verodostojni)
(Besedilo velja za EGP)
(2005/886/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2002/54/ES z dne 13. junija 2002 o trženju semena pese (1), in zlasti člena 30a Direktive,
ob upoštevanju zahtev, ki sta jih predložila Ciper in Malta,
ob upoštevanju naslednjega:
(1)
Direktiva 2002/54/ES postavlja določene zahteve za trženje semena pese. Ta direktiva določa tudi, da so države članice pod določenimi pogoji lahko v celoti ali delno oproščene obveznosti uporabe te direktive.
(2)
Seme pese se običajno ne proizvaja ali trži na Cipru in Malti. Poleg tega je gojenje pese v navedenih državah minimalnega gospodarskega pomena.
(3)
Dokler veljajo ti pogoji, morajo biti ustrezne države članice oproščene obveznosti uporabe določb Direktive 2002/54/ES za zadevni material.
(4)
Ukrepi, predvideni s to odločbo, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo -
SPREJELA NASLEDNJO ODLOČBO:
Člen 1
Ciper in Malta sta s tem oproščena obveznosti uporabe Direktive 2002/54/ES z izjemo člena 20.
Člen 2
Ta odločba je naslovljena na Republiko Ciper in Republiko Malto.
V Bruslju, 9. decembra 2005

Labels: 17
3
6
18
15